valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS VIRŠININKO 2010 M. BIRŽELIO 8 D. ĮSAKYMO NR. 1V-95 „DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS REIDŲ ORGANIZAVIMO IR ATLIKIMO TVARKOS APRAŠO PATVIRTINIMO“ PAKEITIMO

2014 m. lapkričio 7 d. Nr. 1V-164

Vilnius

Vadovaudamasi Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 punktais,

p a k e i č i u Valstybinės teritorijų planavimo ir statybos inspekcijos prie Aplinkos ministerijos viršininko 2010 m. birželio 8 d. įsakymu Nr. 1V-95 „Dėl Valstybinės teritorijų planavimo ir statybos inspekcijos prie Aplinkos ministerijos reidų galimoms neteisėtoms statyboms išaiškinti organizavimo ir vykdymo tvarkos aprašo patvirtinimo“ patvirtintą Valstybinės teritorijų planavimo ir statybos inspekcijos prie Aplinkos ministerijos reidų organizavimo ir atlikimo tvarkos aprašą ir jį išdėstau nauja redakcija (pridedama).

Viršininkė Laura Nalivaikienė

PATVIRTINTA

Valstybinės teritorijų planavimo ir statybos inspekcijos prie Aplinkos ministerijos viršininko

2010 m. birželio 8 d. įsakymu Nr. 1V-95

(2014 m. lapkričio 7 d. įsakymo Nr. 1V- 164

redakcija)

VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS REIDŲ ORGANIZAVIMO IR ATLIKIMO TVARKOS APRAŠAS

I. BENDROSIOS NUOSTATOS

1. Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) reidų organizavimo ir atlikimo tvarkos aprašas (toliau – Tvarkos aprašas) nustato reidų organizavimo, atlikimo ir dokumentų surašymo tvarką. Tvarkos apraše nurodytų pagrindinių veiksmų schema pateikta proceso srauto diagramoje (Tvarkos aprašo 3 priedas). Šios diagramos sutartiniai žymėjimai pateikti Aprašo 4 priede.

2. Reidas – tai netikėtas patikrinimas, siekiant nustatyti, ar teritorijoje vykdomos statybos, ir jeigu vykdomos, – ar statybos nepažeidžia teisės aktų reikalavimų. Reidų rezultatai naudojami rinkti ir tikslinti valstybinei statybos priežiūrai reikalingą informaciją, planuoti teisės aktų pažeidimų prevencijos priemones.

3. Reidai organizuojami kiekvieną metų ketvirtį pagal Inspekcijos teritorijų planavimo ir statybos valstybinės priežiūros skyrių (toliau – Skyrius) metinius darbo planus, ir neplaniniai – pagal atskirus Inspekcijos vadovybės pavedimus (tarp jų ir dėl viešojo administravimo subjektų ar teisėsaugos institucijų prašymo).

4. Tvarkos apraše vartojamos pagrindinės sąvokos atitinka Lietuvos Respublikos viešojo administravimo įstatymo, Lietuvos Respublikos teritorijų planavimo įstatymo, Lietuvos Respublikos statybos įstatymo ir Lietuvos Respublikos teritorijų planavimo ir statybos valstybinės priežiūros įstatyme apibrėžtas sąvokas.

II. REIDO ORGANIZAVIMAS IR ATLIKIMAS

5. Skyriaus vedėjas pagal darbo plane nurodytą reidų skaičių ar atskirą vadovybės pavedimą suformuoja užduotis Skyriaus darbuotojams, turintiems teisę vykdyti statybos valstybinę priežiūrą (toliau – Pareigūnas), atlikti reidą tam tikroje teritorijoje, nurodydamas jo tikslą (Tvarkos aprašo 3 priedo 1, 2 veiksmai).

6. Pareigūnas prieš reidą iš Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ duomenų bazių išsirenka informaciją apie numatomo reido teritorijoje statinių statybai išduotus statybą leidžiančius dokumentus, nustatytas savavališkas statybas. Šių statinių statyba reido metu netikrinama, jei nepastebima akivaizdžių pažeidimų: statinys statomas kitoje vietoje, kitų išmatavimų, vykdoma statyba nustatytos savavališkos statybos atveju (Tvarkos aprašo 3 priedo 3, 4 veiksmai).

7. Pareigūnas į planinį ar neplaninį reidą gali pakviesti kitų viešojo administravimo subjektų (regionų aplinkos apsaugos departamentų, saugomų teritorijų direkcijų, Valstybinės miškų tarnybos, Valstybinės darbo inspekcijos, Kultūros paveldo departamento prie Kultūros ministerijos ir kt.) atstovus, apie reidą šias institucijas informuojant ne vėliau kaip prieš tris darbo dienas (telefonu, el. paštu, faksu ar raštu) (Tvarkos aprašo 3 priedo 5 veiksmas).

8. Konkretūs statytojai ir kiti statybos dalyviai apie organizuojamą reidą iš anksto neįspėjami.

9. Reido metu surašomi faktinių duomenų patikrinimo vietoje aktai dėl tų statinių, kurių statyba galimai pažeidžia teisės aktų reikalavimus (Tvarkos aprašo 3 priedo 6 veiksmas).

10. Reido metu nustatęs nukrypimus nuo statinio projekto ar kitus teisės aktų reikalavimų pažeidimus, Pareigūnas surašo privalomąjį nurodymą pašalinti pažeidimus. Nustačius savavališkos statybos atvejų, surašomi savavališkos statybos aktai ir imamasi teisės aktais nustatytų veiksmų savavališkos statybos padariniams pašalinti (Tvarkos aprašo 3 priedo 7 – 9 veiksmai).

11. Informaciją apie reidą Pareigūnas nurodo reido ataskaitoje (toliau – Ataskaita) (Tvarkos aprašo 1 priedas), įrašydamas duomenis tik apie tuos statinius, kurių statyba galimai pažeidžia teisės aktų reikalavimus, ir pridėdamas reido dalyvių sąrašą (Tvarkos aprašo 2 priedas), galimai neteisėtų statybų faktinių duomenų patikrinimo vietoje aktus bei statinių nuotraukas (Tvarkos aprašo 3 priedo 10 veiksmas).

12. Pareigūnas parengtą Ataskaitą per 3 darbo dienas nuo reido atlikimo dienos užregistruoja dokumentų valdymo informacinėje sistemoje „Avilys“ ir perduoda susipažinti skyriaus, kuriame dirba, vedėjui bei Inspekcijos viršininko pavaduotojui, kuruojančiam skyriaus veiklą (Tvarkos aprašo 3 priedo 11 veiksmas).

13. Skyriaus vedėjas užtikrina, kad būtų atliekami tolesni teisės aktų numatyti veiksmai dėl reido metu nustatytų pažeidimų pašalinimo, šiuos veiksmus patvirtinančius dokumentus Inspekcijoje nustatyta tvarka registruojant ir susiejant su Ataskaita.

III. BAIGIAMOSIOS NUOSTATOS

14. Pareigūnas įstatymų nustatyta tvarka atsako už pareigų nevykdymą ar neteisingą naudojimąsi jam suteiktomis teisėmis ir įgaliojimų viršijimą, už valstybės ar komercinių paslapčių, sužinotų vykdant tarnybines pareigas, paviešinimą ar perdavimą kitiems asmenims.

_________________

Valstybinės teritorijų planavimo ir statybos

inspekcijos prie Aplinkos ministerijos

reidų organizavimo ir atlikimo tvarkos aprašo

1 priedas

VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS

_____________ TERITORIJŲ PLANAVIMO IR STATYBOS VALSTYBINĖS PRIEŽIŪROS SKYRIUS
REIDO ATASKAITA

20__-__ - ___ Nr. ____

Reido pradžia (data, val.): __________

Reido pabaiga (data, val.): __________

Reido trukmė (val.): ____________

Reido tikslas:

Teritorija (žemės sklypų adresai / kadastro Nr. (jei yra) / teritoriją ribojančių objektų (gatvių, vietovių, vandens telkinių ir pan.) pavadinimai - „nuo“ „iki“):

Eil. Nr.	Žemės sklypo, kuriame yra statinys, adresas / kadastro Nr./ unikalus Nr. (jei yra) ar kiti žemės sklypo vietą nurodantys duomenys	Statytojo (jei jo nėra, -statinio ar jo dalies savininko, valdytojo, naudotojo, žemės sklypo ar jo dalies, kurioje pastatytas ar statomas statinys (jo dalis), savininko, valdytojo ar naudotojo) vardas, pavardė	Reido metu statyba vykdoma, taip / ne	Faktinių duomenų patikrinimo vietoje akto data, Nr.	Nustatyti galimi pažeidimai	Pastabos
1	2	3	4	5	6	7

PRIDEDAMA:

1. Reido dalyvių sąrašas, __ lapas (-ai);

2. Faktinių duomenų patikrinimo vietoje aktai, __lapai;

3. Nuotraukos, __ lapas (-ai).

Reidą atlikęs (-ę) pareigūnas (-ai) (vardas ir pavardė, parašas):

__________________________________________________

__________________________________________________

_________________

Valstybinės teritorijų planavimo ir statybos

inspekcijos prie Aplinkos ministerijos reidų

organizavimo ir atlikimo tvarkos aprašo

2 priedas

REIDO DALYVIŲ SĄRAŠAS

20__- _ - _

Reido tikslas:

Teritorija (žemės sklypų adresai / kadastro Nr. (jei yra) / teritoriją ribojančių objektų (gatvių,

vietovių, vandens telkinių ir pan.) pavadinimai – „nuo“ „iki“):

_

Eil. Nr.	Pareigos, vardas, pavardė	Parašas

_________________

Reidų galimoms neteisėtoms statyboms išaiškinti

organizavimo ir vykdymo tvarkos aprašo

3 priedas

Proceso srauto diagrama

_________________

Reidų galimoms neteisėtoms statyboms išaiškinti

organizavimo ir vykdymo tvarkos aprašo

4 priedas

Proceso srautų diagramoje naudojamų simbolių sąrašas ir reikšmių apibūdinimai:

Simbolis	Pavadinimas	Simbolio reikšmė
Proceso veiksmas (etapas)	Proceso veiksmas (etapas), kuris yra atliekamas proceso vykdymo metu.
Proceso veiksmas (etapas), kuris susideda iš daug veiklų	Proceso veiksmas (etapas), kuris yra atliekamas proceso vykdymo metu. Veiksmą sudaro daugiau nei viena veikla.
Automatizuota užduotis	Automatizuota užduotis, kad turėtų būti vykdomas procesas.
Subprocesas – nuoroda į kitą procesą	Subprocesas yra sudėtinė veikla procese. Ji gali būti skaidoma į detalesnius lygmenis (atskirus procesus).
Proceso pradžia	Proceso pradžia.
Proceso pabaiga	Proceso pabaiga.
Lygiagretūs veiksmai	Lygiagrečiai atliekami keli proceso veiksmai.
Sprendimo priėmimas (išsišakojimo taškas)	Sprendimo priėmimas, kuris lemia atliekamas vienas ar keli veiksmai iš galimų proceso veiksmų. Gali būti atliekamas vienas arba visi galimi veiksmai.
Sprendimo priėmimas	Sprendimo priėmimas, kuris lemia tolesnius proceso veiksmus
Susijęs dokumentas	Susiję dokumentai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)
Informacinė sistema	Informacinė sistema
Laikas	Laikas, per kurį turi būti atliktas proceso veiksmas.
Proceso sekos ryšys	Proceso sekos ryšys rodo, kokia tvarka atliekami proceso veiksmai (etapai)
Proceso asociacijos ryšys	Proceso asociacijos ryšys rodo, su kokiu veiksmu siejamas susijęs dokumentas
Plaukimo takelis	Plaukimo takelis rodo proceso dalyvio atsakomybės ribas
Komentaras	Komentarai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)

___________________